TRUBB เตรียมส่งบ.ลูก “เวิลด์เฟล็กซ์” เข้าตลาดฯ ได้ข้อสรุปไตรมาส 3
TRUBB เตรียมส่งบ.ลูก "เวิลด์เฟล็กซ์" เข้าตลาดฯ ได้ข้อสรุปไตรมาส 3
TRUBB เตรียมส่งบ.ลูก "เวิลด์เฟล็กซ์" เข้าตลาดฯ ได้ข้อสรุปไตรมาส 3
5 มิ.ย. 2563

บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB แจ้งว่าที่ประชุมคณะกรรมการบริษัทเมื่อวานนี้ (4 มิ.ย.) อนุมัติหลักการนำหุ้นของบริษัท เวิลด์เฟล็กซ์ จำกัด (มหาชน) ซึ่งเป็นบริษัทย่อยของบริษัท เข้าจดทะเบียนในตลาดหลักทรัพย์แห่งประเทศไทย และ/หรือ ตลาดหลักทรัพย์ เอ็ม เอ ไอ (ตลาดหลักทรัพย์ฯ) โดยการเสนอขายและจัดสรรหุ้นเพิ่มทุนของเวิลด์เฟล็กซ์ ให้แก่ประชาชนทั่วไปเป็นครั้งแรก (IPO)
ทั้งนี้ คณะกรรมการบริษัทได้มอบหมายให้ทีมผู้บริหารของบริษัทเป็นผู้ดำเนินการศึกษาความเป็นไปได้ในการดำเนินการนำหุ้นของ เวิลด์เฟล็กซ์ เข้าจดทะเบียนในตลาดหลักทรัพย์ฯ รวมถึงพิจารณาและกำหนดรายละเอียดต่าง ๆ ที่เกี่ยวข้องกับแผนการเข้าจดทะเบียนในตลาดหลักทรัพย์ฯ บริษัทคาดว่าจะได้ข้อสรุปการศึกษารายละเอียดความเป็นไปได้เกี่ยวกับเรื่องนี้ภายในสิ้นไตรมาสที่ 3/63  โดยจะปฏิบัติให้เป็นไปตามหลักการจำหน่ายไป ซึ่งทรัพย์สินตามที่ตลาดหลักทรัพย์ฯกำหนดต่อไป
 
 